2 ISIGIDIMI SAMAXOSA, AUGUST 1, 1873.

dana pakati kwabafundisi bamacala ngamacala ; ukuncedisa imfundo yabantsundu, nokuba balingwe ukuba babe nencwadi abazileseshayo ; ukukangela ukuma kweremente ngokubekisele kumanani azo, nawabantu abakuzo, nemali eziyirolayo yokuxasa umsebenzi welizwi, nezianye indawana eziyelele kwezo; ukuzuza amapepa ateta ngomsebenzi abangawo abafundisi; ukunikana amaqinga nokuba kusetyenzwe ngaluhlobo lunye ukuba kunokwenzeka. Kumiswe kanjalo ukuba woti umfundisi ofuna ukuba lilungu amkelwe akuyazisa lonto, koba njalo nakongenguye umfundisi ukuba uze ngokunyulwa yiremente yakowabo ukuba aye kuba ngumlomo wayo. Kodwa ukuba uze enga- nyuhwe angati ukuze amkelwe babe bayavuma abasendlwini, mhlaumbi kube kuvuma isininzi sabo. Onke amalungu kofuneka ukuba arole isheleni eziutlauu ngomnyaka. Ixesha nendawo yokuhlangana zomana ukumiswa kwintlanganiso engapambili. Oyakuhlala esitulweni woba ngomnye wamalungu. Umsebenzi oya kwenziwa womiselwa yikomiti, kuze kulokomiti kunyulwe abantu ngabanye bamacala ngamacala.

Kuvunyelwene ngokuti elopepa malize lishicile- Iwe lifunyanwe ngawo onke amalungu, zibuye zixoxwe indawo zalo kwintlauganiso elandelayo.

Emva kokuba Isekritari ibixele imali ekoyo yentlanganiso, kuke kwacitakalwa, kusenzelwa ukuze kubuye kuhlanganwe ukumka komhla.

**UKUMKA KOMHLA.**

Kute kwakupindwa ukuhlanganwa ukumka ko­mhla, kwaleseshwa amapepa avela kubafundisi bamacala ngamacala abonisa ukuba elo nelo litini na ngokunyanzela abantu ukuba bafundise usapo Iwabo. Kulomapepa kubonakele ukuba londawo onke amacala ayieingile kakulu, yaza ke ngoko ayabi saxoxwa kakulu entlanganisweni yabafu- ndisi. Kugqitywe kwelokuti makaze amacala ngamacala abuye aye kuyixoxa, akangele ukuba wona ati ngekusitiwanina ? ize ke indawo ayaku- gqiba kuyo iziswe kwelandelayo intlanganiso.

Emva kwale indawo kulandele into etetwa nga­macala ngamacala ngenkantini. Kubonakele uku­ba abafundisi balingile ukuyi pengulula into yokunxila. Ixoxwe londawo kwada kwacitakalwa okwalomini ingafezwanga, kwase kusitiwa yotatyatwa ngemini elandelayo.

**NGOLWE SINE.**

Intlanganiso ivulwe ngomtandazo ngu Rev. P. Davidson wase Adelaide.

Kubuye kwaxoxwa indawo yenkatini, kwako nepepa elileseshwe ngu A. Bisset Esq., wakwa Qoboqobo, eliteta ngokwanda kobunxila apo akona elibakolisileyo bonke abebeko. Indawo ekugqitywe kuzo yintlanganiso zezi:—

Kuyabonakala ukuba okwangoku abunako uku- peliswa kanye ubunxila. Umteto obutshabala- lisayo awunge vunyelwe.

Kengoko makuzanyelwe ukuba kubeko umteto wokubuncipisa nowo kubuiintela ukuba bungandi. Londawo ke siyatemba ukuba bonke bayakulinga ukuyinced'isa, kuba akuko ungaziboniyo iziqamo

zobunxila. Ukunxamela ukuze ifezeke lendawo kumiswe ikomiti yokwenza ezindawo :—

*Kwindawo yoikfuqala,* iya kuhlanganisa zonke indawo ezibonisa ubukulu bobubi obuveliswa butywala pakati kwabantsundu.

*Kwindawo yesibini,* iyakulinga ukuvelisa iqinga elifanele ukulingwa.

Intlanganiso ilungiselela ukuze ivelise iqinga, lokuba Iparlameni imise umteto wokuncipisa ukutengiswa kotywala.

Ikomiti icelwe ukuze ilinge ukuwenza kwaka msinya umsebenzi wayo, kuba into eyenziwayo kufuneka ikauleziswe.

Kanjalo ikomiti icelwa ukuze ibalele ezinye intlanganiso zendawo ngendawo, izicele ukuba nazo zincedise.

Amadoda ekomiti ngala:—Revds. Holden, Muller, Maggs, Bryce Ross, Nauhaus, Harper, Hofmeyer, Captain Bisset, Mr J. Weir, Mr E. Hughes, ne Sekritari.

Indawo elandelayo ibe sisicelo esasitunyelwe kwi Governor ngokutengisa utywala kwabantsu­ndu nempendulo eyazuzwayo, ibekisele ekutini I-Governor ingavuya ukububona bupela ubunxila, noko kodwa ngoku ayikayi boni into emayiyenze.

Kuhlanganiswe imali yokuncedisa ikomiti uku­ba ibe nokwenza umsebenzi wayo, wokufuna iqi­nga lokuncipisa inkantini, kwazake kwake kwapu- nywa ukuyiwa edinaleni.

**UKUMKA KOMHLA.**

Indawo yokuqala emisiweyo ibe kukuba ikomiti enyulelwe ukuba ikangele into emayenziwe yoku- ncipisa ukunxila, iyakuhlangana nge Wednesday ngo 13 ka August.

Emva koku kubizwe U-Rev. Mr Kropf ukuba aleseshe ipepa eliteta ngokulobola. Lite laku- gqitywa zake zaxoxwa indawo zalo, intlanganiso yambulela U-Mr Kropf, kwatiwa malize like liye kumacala ngamacala kuviwe ukuba wona ati ngekusitiwani na, izeke lonto ibuye iziswe kwi- ntlanganiso yabafundisi elandelayo.

Kulandele indawo yokwaluka. Amapepa alese- shiweyo ngako abekisele ekutini bonke abafundisi mabalinge ukukunyelisa, kucelwe nezipata mandla ukuba zinga kukutazi; ukuba abakweta abafu- nyanwa ezindleleni ezihamba abantu bohlwaywe, ukutshila kupeliswe.

Ite yakupela leyo U-Dr. Stewart walesesha ipepa elibonisa ukumeka komsebenzi wabafundisi, kwabonakala ukuba uyahamba.

U-Rev. Mr Holden ubonise ukuba mkulu kom­sebenzi owenziwa ngu Dr. Stewart ekulungiseni lomapepa abewalesesha, wazake wabulelwa yiyo yonke intlanganiso ngokuwalungisa kwake.

Intlanganiso elandelayo kumiswe ukuba iyaku- base Qonce nge Wednesday yokuqala ka March ngexesha lesitoba.

Kumiswe kanjalo ukuba iyure icitelwe emta- ndazweni.

Intlanganiso ivakalise ukuyibulela kwayo ise­kritari nobesesihlalweni ngenxa yomsebenzi wabo. Umsebenzi uqukunjelwe ngomtandazo.”

UKUMISWA KUKA REV. GWAYI  
TYAMZASHE.

U-Rev. Gwayi Tyamzashe umiswe ukuba abe ngumfundisi kwele Diamond ngo 29 ka June nge Cawa. Imbali yokumiswa kwake siyitabata kwi- pepa elishicilelwa E-New Rush. Liti

“ Ngexesha lesitoba nge Cawa kwahlangana into eninzi yabantu kwindlu ekutiwa yi Mutual Hall, ukuza kubonela ukumiswa kuka Rev. Gwayi Tyamzashe. Indlu yazala kwati tu, abantu bekumakulu amatatu. Imali ehlanganisiweyo yokuncedisa indlu yabantsundu yokubedeshela eza kwakiwa ibe £18 9s.

“ Lomntu ubemiswa, uncediswe yi Evangelical Voluntary Union emfundweni yake. Ube sele nenyanga ezilishumi elinesibini esebenza apa kwele Diamond. Umsebenzi wake unempumelelo ebonakalayo; bonke abamaziyo bayamncoma bembekile. Kuyabonakala ukuba usifanele isimi- lo ekutiwa unaso ngu Rev. Dr. Stewart wase Lovedale obe ngumfundisi wake.

“ Emsebenzini wake apa ngumntu onomonde kodwa noko uzolile. Abo angasebenzi kubo kanye abamazi kakuhle kuba engemntu utanda kuzipa- kamisa, nokuzivakalisa into ayiyo.

“ Sinosizi ukuba bengabanga baninzi abemi ba- lapa kwele Diamond abeze kuvela ukuviwa kwake ngu Rev. Mr. Louw welibandla kutiwa yi Dutch Reformed Church. Impendulo zibatomalalisile kanye abebemva, zabeta bamangaliswa abebe pulapula, kwabonakala ukuba upendula into ayi- qondayo, ekwenza oko ngendlela ebingakolisa nabantu abamhlope. Ngokwe mfundo yake nangokunyamekela kwake Igospile siyakolwa uku­ba U-Rev. Gwayi Tyamzashe uyakuyimela inkonzo ye Nkosi; siya kolwa kanjalo ukuba bonke abamvileyo umtandazo wabo ngowokuti wanga U-Tixo anganaye.

“Awonamadoda anempembelelo enkulu kwaba­ntsundu ngabantu abanje ngo Rev. Tiyo Soga no Rev. Nicholas Goezaar no Rev. Gwayi Tyamzashe. Kuluvuyo ke ngoko kubo bonke bakubona ama­doda anjalo ezinikela emsebenzini we Nkosi, nowo kwandisa izwi layo. Akuko nto ebavuyisayo abembi abamhlope nje ngale, kuba into esukuba ibanyusa abantsundu iyabanceda nabamhlope. Akwaba baya kuba baninzi abaxasayo umsebenzi onje, bancede ukuba uhambe.

“ Umsebenzi unikelwe ezandleni zake ngu Rev. W. B. Philip, ote wakankanya nendawo yokuba lowo uze kumiswa ngumntwana wabantu abakolwayo. Umtandazo wekugqibela wenziwe ngu Rev. James Calvert.”

ISISA.

Lembalana siyitabata kwi pepa lase Kapa lomhla we 3 ka July. Liti:—

“ Endlwini ka Rev. Canon Lightfoot kube kuko into ebavuyisileyo bonke abebeko. U-Mr Stone­street ubeze nesicaka esintsundu ukuvela kwake kwele Diamond, ke esisicaka, esigama lingu Char­ley, sibe size ne £100 ezinikwa ngabantu aba­ntsundu ku Mr Lightfoot, zokuncedisa ukuba ake